stanford-oval/wikipedia huggingface dataset:
קורן (להקה)
היסטוריה > 2002–2005: הדעיכה ועזיבתו של הד

לאחר שנה וחצי של הפסקה, יצא ב-11 ביוני 2002 אלבומה החמישי של הלהקה Untouchables. בתחילה האלבום המשיך את ההצלחה של שני קודמיו עם מקום שני בבילבורד ו-434,000 עותקים בשבוע הראשון, אך הוא פחות הצליח מקודמיו במכירות עם 1.5 מיליון עותקים בארצות הברית ו-3 מיליון עותקים בכל העולם.
השיר הבולט באלבום הוא השיר "Here To Stay" שנחשב עד היום לאחד השירים הכי מצליחים של הלהקה. שיר זה זכה בפרסי גראמי לשיר הטוב ביותר באותה שנה. בזמן ההקלטות התפתחו מתחים בין חברי הלהקה, והם חשבו לפטר את הבסיסט, רג'ינלד "פילדי" ארוויזו, עקב התמכרותו לסמים, אך הוא לא פוטר.
ב-19 בנובמבר 2002, הוציאה הלהקה את אלבום ההופעה החיה הראשון שלה שנקרא Korn Live. ההופעה הוקלטה יום לפני יציאתו של Untouchables והכילה מספר שירים ממנו.
כשנה וחצי לאחר יציאתו של Untouchables, הוציאה הלהקה ב-21 בנובמבר 2003 את אלבומה השישי Take a Look in the Mirror. גם אלבום זה כמו קודמו נחל הצלחה קטנה מקודמיו. אלבום זה נחשב לאלבום הכבד ביותר של הלהקה בו הם ניסו לשחזר את סגנונם מהאלבומים הראשונים. השיר "Alive" מהאלבום הוא עיבוד לשיר ישן של הלהקה שיצא כשיר דמו באלבום Neidermeyer's Mind עוד לפני שחרורו של אלבום הבכורה (שלושת השירים האחרים באלבום הדמו הוקלטו מחדש באלבום הבכורה).
ארבעה סינגלים יצאו מאלבום זה, "Right Now", "Did My Time", "Y'all Want A Single" ו-"Everything I've Known".
ב-2004, לרגל עשר שנים לשחרורו של האלבום הראשון, הוציאה הלהקה את אלבום הלהיטים הראשון שלה - Greatest Hits, Vol. 1 שהכיל שירים מששת האלבומים הקודמים, ועוד שני שירים (שהיו גרסאות כיסוי של "Word Up!" של קמאו ושל "Another Brick in the Wall" של פינק פלויד, שיצאו מאוחר יותר כסינגלים) שלא יצאו לאור קודם לכן.
בתחילת שנת 2005, הגיטריסט הראשי של הלהקה בריאן "הד" וולץ' עזב לאחר שהתמכר לסמים. לאחר עזיבתו פתח הד בקריירת סולו משלו. מאז עזיבתו של הד, מספר גיטריסטים שונים מילאו את מקומו בהופעות חיות, אך אף אחד מהם לא הוכרז כחבר רשמי בלהקה.
היסטוריה > 2005–2007: עזיבתו של דייוויד סילווריה

ב-6 בדצמבר 2005 הוציאו קורן את אלבומם השביעי See You on the Other Side שנחל הצלחה דומה לשני קודמיו. הסינגל Twisted Transistor מתוך האלבום זכה להצלחה גדולה ונבחר בטקס פרסי MTV באסיה כקליפ האהוב של השנה. כמו כן, נבחר דייוויס, סולן הלהקה, לאמן האהוב של השנה על ידי הקהל בתחנת MTV סין. מכירות האלבום עצמו מוערכות בכ-2.5 מיליון עותקים בכל העולם.
החל משנת 2006, החל נגן הקלידים זאק בירד ללוות את הלהקה בהופעותיה. אף על פי כן, הוא אינו נחשב לחבר רשמי בלהקה.
ב-20 ביוני 2006 הוציאה לאור הלהקה את אלבום ההופעה החיה השני שלה Live on the Other Side. כמו באלבום ההופעה הקודם, גם הופעה זו הוקלטה מספר ימים לפני יציאתו של See You on the Other Side וכללה מספר שירים מתוכו.
בסוף שנת 2006 הודיע המתופף דייוויד סילוויריה שהוא לוקח הפסקה מפעילות הלהקה, אך לאחר מכן הודיע על עזיבתו הסופית ופרישתו מתחום המוזיקה בכלל ומהלהקה בפרט.
ב-6 במרץ 2007, יצא לאור אלבומה האקוסטי של הלהקה, "MTV Unplugged: Korn". באלבום זה הלהקה ביצעה גרסאות כיסוי בעלי גיטרות אקוסטיות לחלק משיריה. באלבום השתתפו גם רוברט סמית', סולן להקת הקיור, ואיימי לי, סולנית להקת אוונסנס, בהופעות אורח.
ב-31 ביולי 2007 הוציאה הלהקה את אלבום השמיני, שהוחלט לא לתת לו שם. לאור עזיבתו של דייוויד סילוויריה הוא הוחלף על ידי טרי בוזיו, ברוקס וואקרמן וג'ואי ג'ורדיסון מלהקת סליפנוט (שנאלץ לעזוב עקב ההקלטות של אלבומם הרביעי של סליפנוט), עד שלבסוף עמדת המתופף נתפסה בקביעות על ידי ריי לוזייר.
אלבום זה נחשב לאלבום הכי פחות מצליח של קורן עם מכירות של חצי מיליון עותקים בלבד בארצות הברית ו-1.5 מיליון עותקים בכל העולם.
היסטוריה > 2008–2010: החזרה למקורות

ב-13 במאי 2008 הוציאה לאור הלהקה את אלבום ההופעה החיה השלישי שלה Korn: Live in Montreux 2004. הופעה זו נערכה במסגרת פסטיבל Montreux בשנת 2004 וכוללת את ההרכב המקורי של הלהקה.
ב-6 ביולי 2010 הלהקה הוציאה לאור את אלבומה התשיעי במספר תחת השם: "KoЯn III: Remember Who You Are".
אלבום זה הוא האלבום הראשון בו השתתף המתופף החדש ריי לוזייר. באלבום זה קורן חזרו למקורותיהם ולסגנון של אלבומיהם הראשונים. הם הקליטו את האלבום עם אותו המפיק של שני האלבומים הראשונים, רוס רובינסון, וגם תוכן השירים מדבר על עברו הנורא של סולן הלהקה ג'ונתן דייוויס.
שני סינגלים יצאו מהאלבום, "Let The Guilt Go" ו-"(Oildale (Leave Me Alone".
היסטוריה > 2011–2012: The Path Of Totality

במהלך שנת 2011, החלה הלהקה לעבוד עם מפיק מוזיקת הדאבסטפ, סקרילקס. באפריל 2011 הוציאה הלהקה את הסינגל "!Get Up" (בהפקתו של סקרילקס) אשר נחל הצלחה רבה.
באמצע 2011 פרסמה הלהקה שהם יעבדו עם מספר מפיקי דאבסטפ נוספים באלבומם העשירי. ב-13 באוקטובר 2011 יצא הסינגל השני מהאלבום, "Narcissistic Cannibal", גם הוא תחת הפקתו של סקרילקס.
ב-6 בדצמבר 2011, יצא לאור אלבומה העשירי של הלהקה, "The Path Of Totality". אלבום זה, כמו כל אלבומה הקודמים של הלהקה, דורג בין עשרת המקומות הראשונים בבילבורד. האלבום קיבל ביקורות מעורבות מצד מעריצי הלהקה ומבקרי מוזיקה למיניהם. בעוד חלק ראו באלבום יצירת מופת, אחרים טענו שמדובר באלבומה החלש ביותר של הלהקה. למרות זאת, אלבום זה נבחר לאלבום השנה. במרץ 2012 יצאו הסינגלים Way Too Far ו-Chaos Lives in Everything.
היסטוריה > 2015–2012: The Paradigm Shift וחזרתו של הד

במאי 2012 גיטריסט הלהקה לשעבר בריאן "הד" וולץ' הוזמן כאמן אורח באחת ההופעות של קורן, ונאמר כי הוא יופיע איתם בעוד מספר הופעות.
ביולי 2012 נאמר כי קורן עובדים על האלבום האחד-עשר שלהם. נוסף על כך, נאמר כי האלבום לא יכלול דאבסטפ, אלא יכלול השפעות מן האלבומים הקודמים Issues ו-Untouchables. במאי 2013 אושר כי הד חזר ללהקה, ובנוסף הוא נראה משתתף בהקלטות של האלבום החדש, שיצא בתחילת אוקטובר 2013.
היסטוריה > 2018–2015: The Serenity of Suffering

קורן החלו לעבוד על אלבומם ה-12, The Serenity of Suffering. הגיטאריסט בריאן "הד" וולץ' תיאר את שירי האלבום ככבדים יותר ממה שמישהו שמע מהם לאחרונה. אלבומם יצא ב-21 באוקטובר 2016. באלבום מתארח סולן הלהקות Slipknot/Stone Sour קורי טילור, בשיר "A Different World". מהאלבום יצאו 3 סינגלים, "Rotting in vain" שמכיל את שירת הסקאט, אלמנט ייחודי של הלהקה ובקליפ שהוכן לסינגל מופיע השחקן טומי פלנגן. "Take me", שבמקור נכתב לאלבום הסולו של ג'ונתן דייוויס. ו"Black Is the Soul".
האלבום מכר עשרות אלפי עותקים וזכה לתשבחות רבות.
הצלחה

ההצלחה וההשפעה של קורן בז'אנר הנו-מטאל הייתה גדולה. בין להקות מפורסמות כיום שהושפעו מקורן במהלך השנים ניתן למצוא את לינקין פארק, קואל צ'מבר, לימפ ביזקיט (שגם התגלו בידי חברי קורן), אוונסנס, משין הד, סליפנוט, דיסטורבד ועוד.
רבים מאלבומי הלהקה הגיעו לראש המצעדים; הם הגיעו למקום הראשון פעמיים, פעם אחת במקום שני, פעמיים במקום השלישי, פעם אחת במקום הרביעי, פעם אחת במקום החמישים ואחת ופעם אחת במקום השבעים ושתיים במצעד. כמו כן, כל האלבומים שלהם נכנסו גם למצעד המכירות הבריטי.
בשנות ה-90 הייתה קורן מדורגת כלהקת ה"נו־מטאל" הפופולרית ביותר בעולם.
ב-1998 ארגנה הלהקה מסע הופעות רב משתתפים בשם "Family Values Tour", בו שיתפו פעולה עם לימפ ביזקיט, רמשטיין, אייס קיוב, אינקיובס ו-orgy. לאחר מכן נערכו שלושה פסטיבלים נוספים, בהם השתתפו גם סטיינד, לינקין פארק, דיפטונס, סטון סאור, פלייליף, סטון טמפל פיילוטס ועוד רבים אחרים.
חברי הלהקה ציינו את הלהקות רד הוט צ'ילי פפרז, מטאליקה, Guns N' Roses, קיס ונירוונה כלהקות שהשפיעו עליהם ביצירת המוזיקה.
הופעות בישראל

קורן הופיעה בישראל במסגרת פסטיבל הרוק הכבד העולמי Ozzfest שהוקם ביוזמתו של אוזי אוסבורן. הפסטיבל נערך בפארק הירקון בתאריך ה-28.9.2010. זו הייתה הפעם הראשונה שפסטיבל זה נערך בישראל.
הלהקה זכתה לביקורות מעורבות על הופעתה, אחדים חשבו שהופעתה הייתה אנרגטית וחזקה כמו שלהקה עושה תמיד ואחרים טענו כי הלהקה אבדה את תשוקתה למוזיקה ובקושי דיברה עם הקהל
.
דיסקוגרפיה

Korn, ‏1994
Life is Peachy, ‏1996
Follow the Leader, ‏ 1998
Issues, ‏1999
Untouchables, ‏2002
Take a Look in the Mirror, ‏2003
See You on the Other Side, ‏2005
Untitled, ‏2007
KoRn III: Remember Who You Are, ‏2010
The Path Of Totality, ‏2011
The Paradigm Shift ‏ 2013
The Serenity of Suffering ‏ 2016
The Nothing ‏ 2019
Requiem ‏ 2022
סינגלים > סינגלים תחת השם L.A.P.D

"p.m.s."
"Don't Label Me"
"St. Ides"
"All My Life"
"Who's Got the Number"
"Excuse Me"
"Listen (Do What I Say)"
"Doe Tee Beat"
"Slicky Slixter"
"Place in France"
"Number 7"
"James Brown"
"Jesus"
"Stinging Like a Bee"
סינגלים > סינגלים תחת השם קורן

Christmas Song
Blind
Shoots and Ladders
Clown
Need To
No Place to Hide
.A.D.I.D.A.S
Good God
All in the Family
Got the Life
Freak on a Leash
Children of the KoRn
.B.B.K
Falling Away from Me
Make Me Bad
Somebody Someone
Here to Stay
Thoughtless
Alone I Break
Did My Time
Right Now
Y'All Want a Single
Everything I've Known
!Word Up (גרסת כיסוי לקמאו)
Another Brick in the Wall (גרסת כיסוי לפינק פלויד)
Twisted Transistor
Coming Undone
Politics
Freak on a Leash Unplugged (בהופעת אורח עם איימי לי, סולנית להקת אוונסנס)
Evolution
Hold On
Haze - מתוך משחק הווידאו "HAZE"
Oildale (Leave Me Alone)
Let the Guilt Go
!Get Up
Narcissistic Cannibal
Way Too Far
Chaos Lives in Everything
הערות שוליים

↑  תומר מוסמן, ‏הקוסם מארץ אוז, באתר ‏מאקו‏, 29 בספטמבר 2010
| --- | --- |
בקרת זהויות :  BnF: cb13977239v (data)  GND: 10309553-6  ISNI: 0000 0001 2316 1526  LCCN: no98113948  MusicBrainz: ac865b2e-bba8-4f5a-8756-dd40d5e39f46  NKC: xx0014753  SUDOC: 078612756  VIAF: 127461144   WorldCat (עם VIAF): 127461144
קרחון סיגמן

| --- | --- |
אין תמונה חופשית
 מידע כללי
 מיקום:  אזור הברית האנטארקטית 
 קואורדינטות:  64°01′00″S 61°56′00″W﻿ / ﻿64.0167°S 61.9333°W﻿ / -64.0167; -61.9333
  (למפת חצי האי האנטארקטי מוגדלת) בסיס חנרל ברנרדו אוהיגינס ריקלמהקרחון סיגמן(למפת חצי האי האנטארקטי רגילה) בסיס חנרל ברנרדו אוהיגינס ריקלמהקרחון סיגמן(למפת אנטארקטיקה רגילה) מסיב וינסון אמונדסן-סקוט מקמרדו ווסטוק ים ודל ים רוס מדף הקרח רוס  מעבר דרייק ארץ גרהאם האוקיינוס הדרומיקרחון סיגמן(למפת אנטארקטיקה מוגדלת) מסיב וינסון אמונדסן-סקוט מקמרדו ווסטוק ים ודל ים רוס מדף הקרח רוס  מעבר דרייק ארץ גרהאם האוקיינוס הדרומיקרחון סיגמן
 
קרחון סיגמן (באנגלית: Sigmen Glacier; בבולגרית: ледник Сигмен) הוא קרחון הגובל בהרי ברוגמן באי לייז' בארכיפלג פאלמר, שבאנטארקטיקה.
אורכו של הקרחון 2.2 קילומטרים ורוחבו 2 קילומטרים. הקרחון מתנשא לגובה של 353 מטרים מעל פני הים.
הקרחון מנקז את המורדות הצפון מערביים של הרי ברוגמן; הקרחון מנקז לכיוון מערב - דרום-מערב את פסגת ואז'ארוב, ואת המדרונות הצפון-מערביים של הר קוזיאק. הקרחון זורם לכיוון צפון-מערב ונשפך אל מפרצון פאלאקאריה.
הקרחון ממוקם צפונית-מזרחית לקרחון זבלסורד, ודרומית-מערבית לקרחון שטרנה.
היסטוריה > מיפוי הקרחון

הקרחון מופה לראשונה על ידי סוקרים בריטיים בשנת 1978.
היסטוריה > מקור השם

הקרחון נקרא על שם הכפר סיגמן שבדרום מזרח בולגריה.
לקריאה נוספת

הגאזט האנטארקטי הבולגרי (בבולגרית)
קרחון סירמה

| --- | --- |

קרחון סירמה נמצא בחלקו הימני העליון של הרביע השלישי משמאל בשורת הרביעים התחתונה של המפה
 מידע כללי
 מיקום:  אזור הברית האנטארקטית 
 אורך:  7 ק"מ 
 רוחב:  4 ק"מ 
 קואורדינטות:  78°47′00″S 85°04′40″W﻿ / ﻿78.7833°S 85.0778°W﻿ / -78.7833; -85.0778
  (למפת אנטארקטיקה מוגדלת) מסיב וינסון אמונדסן-סקוט מקמרדו ווסטוק ים ודל ים רוס מדף הקרח רוס  מעבר דרייק ארץ גרהאם האוקיינוס הדרומיקרחון סירמה(למפת אנטארקטיקה רגילה) מסיב וינסון אמונדסן-סקוט מקמרדו ווסטוק ים ודל ים רוס מדף הקרח רוס  מעבר דרייק ארץ גרהאם האוקיינוס הדרומיקרחון סירמה
 
קרחון סִירְמָה (באנגלית: Sirma Glacier; בבולגרית: ледник Сирма) הוא קרחון רחב בצידו המערבי של רכס אוון, בדרום רכס סנטינל, בהרי אלזוורת' שבאנטארקטיקה.
הקרחון ממוקם דרומית לקרחון בולגארד, וזורם לכיוון מערב כשהוא מנקז את הר סאות'וויק, הר מילטון והר אינדרביצן, ומשם עוזב את רכס סנטינל ונשפך אל קרחון נימיץ צפונית מערבית לפסגת מודרן.
היסטוריה > גילוי הקרחון

הקרחון מופה לראשונה על ידי הסקר הגאולוגי של ארצות הברית בשנת 1961, ומופה בשנית בשנת 1988.
היסטוריה > מקור השם

הקרחון נקרא על שם מנהיגת המורדים הבולגריה סירמה ווייוודה.
לקריאה נוספת

הגאזט האנטארקטי של בולגריה (בבולגרית)
קרחון סיבליוס

| --- | --- |
אין תמונה חופשית
 מידע כללי
 על שם:  ז'אן סיבליוס 
 מיקום:  אזור הברית האנטארקטית 
 רכס הרים:  ארץ אלכסנדר 
 קואורדינטות:  69°55′00″S 70°05′00″W﻿ / ﻿69.916666666667°S 70.083333333333°W﻿ / -69.916666666667; -70.083333333333
  (למפת חצי האי האנטארקטי מוגדלת) בסיס חנרל ברנרדו אוהיגינס ריקלמהקרחון סיבליוס(למפת חצי האי האנטארקטי רגילה) בסיס חנרל ברנרדו אוהיגינס ריקלמהקרחון סיבליוס(למפת אנטארקטיקה רגילה) מסיב וינסון אמונדסן-סקוט מקמרדו ווסטוק ים ודל ים רוס מדף הקרח רוס  מעבר דרייק ארץ גרהאם האוקיינוס הדרומיקרחון סיבליוס(למפת אנטארקטיקה מוגדלת) מסיב וינסון אמונדסן-סקוט מקמרדו ווסטוק ים ודל ים רוס מדף הקרח רוס  מעבר דרייק ארץ גרהאם האוקיינוס הדרומיקרחון סיבליוס
 
קרחון סיבליוס (באנגלית: Sibelius Glacier) הוא קרחון בחלק הצפוני של האי אלכסנדר, שבאנטארקטיקה.
אורכו של הקרחון 19 קילומטרים ורוחבו 10 קילומטרים.
הקרחון נשפך אל תוך הדום הקרח מוצרט 16 קילומטרים דרומית מערבית להר סטיבנסון.
היסטוריה > גילוי ומיפוי הקרחון

הקרחון התגלה לראשונה מן האוויר, על ידי המשלחת הבריטית אל ארץ גרהאם בשנת 1937.
הקרחון מופה בשנת 1960 על ידי דרק סירל (Derek J.H. Searle) מסקר שטחי חסות איי פוקלנד, על בסיס תצלומי אוויר שצולמו על ידי משלחת החקר האנטארקטית רון בין השנים 1947–1948.
היסטוריה > מקור השם

שמו של הקרחון נתן לו על ידי הוועדה המייעצת לשמות אנטארקטיים של בריטניה.
הקרחון נקרא על שמו של המלחין הפיני ז'אן סיבליוס; וזאת בדומה לאתרים סמוכים רבים באזור אשר נקראו על ידי הוועדה המייעצת על שמם של מלחינים ויצירות מוזיקליות.
ראו גם

| אתרים על שם מלחינים, מוזיקאים ויצירות מוזיקליות באי אלכסנדר |
| --- | --- | --- |
| קרחונים | באלאקירב • בארטוק • גילברט • דיליוס • מיקאדו • סאליבן • סיבליוס • פלסטרינה |  |
| הדומי קרח | הנדל • וגנר • מוצרט |  |
| מדפי קרח | באך • ברהמס • בריטן |  |
| שדות שלג | שדה השלג פרסל |  |
| מפרצונים | בוקריני • ברהמס • בריטן • היידן • ובר • ורדי • מנדלסון • סטרווינסקי • פורה • קופרן • ראמו • שוברט |  |
| הרים, רמות ומצוקים | רכס אטאנסוב • רמת אלגר • נונאטאקי אפאלאצ'יה • הר בורודין • פסגת גלוק • הר גריג • רמת דביסי • הר וילבי • מעבר האפנר • הרי לאסוס • הר ליסט • שלוחת מאהלר • פסגות מוסורגסקי • הר מורלי • נונאטאק פיגארו • הר פינאפור • גבעות פינלנדיה • הר צ'ייקובסקי • הר שומאן • גבעת שופן |  |
| חצאי אי | אירואיקה • בטהובן • מונטוורדי • שוסטקוביץ' |  |
| לשונות יבשה | נקודת ברליוז • נקודת רוסיני |  |
רדקום

| --- | --- |

 נתונים כלליים
 סוג:  חברה ציבורית, נסחרת בנאסד"ק: RDCM
 בורסה:  נאסד"ק (RDCM) 
 תקופת הפעילות:  1991–הווה (כ־33 שנים) 
 מיקום המטה:  תל אביב-יפו 
 משרד ראשי:  תל אביב
 בעלות:  זהר זיסאפל (22%)
 ענפי תעשייה:  תוכנה
 מוצרים עיקריים:  ציוד רשת 
 שווי שוק:  162.57 מיליון דולר (10 באוקטובר 2024)
 הכנסות:  37 מיליון דולר (2017)
 רווח תפעולי:  2.5 מיליון דולר (2017)
 רווח:  2.9 מיליון דולר (2017)
 הון עצמי:  76 מיליון דולר (2017)
 יו"ר:  רחל בן-נון
 עובדים:  215 (2017)
  
 www.radcom.com
 
רדקום בע"מ (נאסד"ק: RDCM) היא חברה העוסקת בפיתוח מערכות ניתוב וניהול תעבורה ברשתות תקשורת.
היסטוריה

רדקום נוסדה בשנת 1991 על ידי זהר זיסאפל (מבעלי קבוצת רד-בינת). החברה גייסה מימון בין השאר מקרנות הון הסיכון הישראליות "סטאר" ו"פולריס".
בספטמבר 1997 הונפקה בנאסד"ק וגייסה 21.9 מיליון דולר לפי שווי שוק של 91 מיליון דולר. בין השנים 2006–2009 נסחרה החברה גם בבורסה לניירות ערך בתל אביב כמניה דואלית, ואף נכללה במדד ת"א 100.
משרדיה הראשיים ממוקמים ברחוב ראול ולנברג ברמת החייל תל אביב. בנוסף, לחברה יש משרדים בניו ג'רזי, ארצות הברית, דלהי בהודו וסאו פאולו ברזיל.
באוקטובר 2017 ביצעה רדקום גיוס הון בהיקף של 28 מיליון דולר על ידי הנפקת מניות בנאסד"ק.
מוצרים

רדקום מספקת פתרונות לניטור ובחינת תעבורה ברשתות תקשורת.
המוצרים הראשונים שפיתחה היו ציוד חומרה לאבחון ובדיקת רשתות WAN ,LAN ו-ATM. מוצרים המשמשים בשלבי פיתוח ציוד הרשת, התקנתו ותחזוקתו השוטפת ומאפשרים איתור תקלות ברכיבי הרשת השונים. תחום המוצרים השני אליו נכנסה היה מוצרים לניהול איכות העברת הקול ברשת האינטרנט ושירותי ערך מוסף אחרים.
בעשור השני של המאה -21 החלה רדקום לספק פתרונות בתחום של וירטואליזציה של רשתות תקשורת (NFV - Network Functions Virtualization) (אנ'), כלומר מעבר לפתרונות תוכנה בענן, וזניחת ציוד התקשורת בבעלות עצמאית של ספק התקשורת.
הערות שוליים

↑  עודד חרמוני, קרן ההון סיכון סטאר גייסה 400 מיליון דולר - למרות השפל בענף ההיי-טק, באתר הארץ, 4 באפריל 2000
פולריס-2: תשואה פנומנלית של 160% לשנה, באתר גלובס, 6 ביוני 2000
↑  עמי גינזבורג, ‏רדקום מקבוצת רד-בינת גייסה 22 מ' ד' לפי שווי חברה של 91 מ' ד', באתר גלובס, 28 בספטמבר 1997
↑  רדקום הופכת דואלית: תחל להיסחר באחד-העם ב-20 בפברואר, באתר גלובס, 14 בפברואר 2006
רדקום הודיעה על הסרה מרצונה מהמסחר בבורסה לניירות ערך בתל אביב, באתר גלובס, 25 ביוני 2009
↑   עמרי זרחוביץ', רדקום נערכת ללקוחות חדשים: גייסה 28 מיליון דולר בהנפקת מניות, באתר TheMarker‏, 18 באוקטובר 2017
↑  רדקום הכריזה על מוצר נוסף במשפחת מוצרי ה- ATM שלה, באתר TheMarker‏, 9 במאי 2000
↑  רדקום משיקה שני פתרונות חדשים לבדיקת ציוד ברשתות VOIP, באתר TheMarker‏, 4 בדצמבר 2001
↑   עמרי זרחוביץ', החוזה שהקפיץ את מניית רדקום ב-70% בחודשיים, באתר TheMarker‏, 7 בספטמבר 2016
שירי חביב ולדהורן  , ‏רדקום תספק פתרונות NFV ללקוח גדול, כנראה ורייזון, באתר גלובס, 10 באוקטובר 2017
| --- | --- |
בקרת זהויות :  NLI: 987007318858505171  LCCN: n2001005424  VIAF: 140908546   WorldCat (עם VIAF): 140908546
קרון טרקלין מס' 98

קרון טרקלין מס' 98 בתצוגת מוזיאון רכבת ישראל בחיפה.
קרון טרקלין מס' 98 בתצוגת מוזיאון רכבת ישראל בחיפה, סלון בתוך הקרון
קרון טרקלין מס' 98 היה אחד מקרונות באח"מים ברכבת הארץ ישראלית וברכבת ישראל. היום מוצג הקרון במוזיאון רכבת ישראל בחיפה.
היסטוריה > קרון

הקרון נבנה בשנת 1922 במפעל ‏ RC&W (אנ') בברמינגהם, אנגליה, עבור קציני הרכבת המנדטורית ואורחים חשובים. יחד עם קרון טרקלין נוסף מאותו דגם, שלא נשמר, שימש הקרון את רכבת ישראל עד שנות ה-60 של המאה ה-20. כאשר יצא הקרון מהמפעל הוא כלל סלון רחב, מרוהט בכורסאות מרופדות עור, ומטבח מאובזר. בסוף שנות ה-20 של המאה ה-20 עבר הקרון שינוי והותקנו בו שש מיטות מחולקות בין תאי שינה, וכך הפך לקרון שינה. הסלון הצטמצם ונשארו בו רק כמה כורסאות בודדות. במהלך מלחמת העצמאות ניזוק הקרון, אך תוקן לאחר מכן. לאחר מלחמת ששת הימים השתמש צה"ל בקרון כמפקדה בבסיס רפידים שבחצי האי סיני. הקרון הוחזר מאוחר יותר לרכבת ישראל והוצג במוזיאון רכבת בחיפה, שנפתח ב-1983. מצבו של הקרון באותן שנים היה בעייתי: מרכב הקרון ניזוק משמעותית והשלדה המקורית אבדה.
בשנים 2018 – 2019 עבר הקרון תהליך שיחזור מלא ונוספו לו חלקים חסרים מקרונות דומים אחרים. את הגג נאלצו להחליף בשל מצב השימור הירוד שלו. במהלך השחזור נחשפו שש שכבות צבע שונות והן נשמרו פתוחות ומוצגות היום במקום המתאים על הקרון. הצביעה החיצונית תואמת את ערכת הצבעים משנת 1950, וכך גם השלטים וסמל הרכבת ישראל.
הקרון הוא כנראה היחיד ששרד מציוד הרכבת המנדטורית שביקר באיסטנבול עם המשלחת הארץ הישראלית בוועידת הרכבות למזרח התיכון ב-1947.
היסטוריה > קרנות טרקלין נוספים

קרנות טרקלין נוספים (מדגמים אחרים) שנשמרו בישראל:
קרון טרקלין מס' 97 - תוצרת Birmingham RC&W, אנגליה, 1922. בשנות ה-50 של המאה ה-20 הוסב לקרון בית ספר נייד ולאחר הוצאתו מהשירות שימש כמשרד נייח בסדנאות הקישון. שופץ ומוצג היום בתחנת הרכבת הישנה של באר שבע.
קרון טרקלין מס' 95 - שרד אך איבד את החוגון שלו. משמש כיום כאולם תצוגה בתחנת הרכבת כפר יהושע.
קרון טרקלין מס' 437 של רכבת החג'אזית - נבנה בבלגיה על ידי חברת Baume & Marpent (צר') בשנת 1910 כקרון נוסעים של מחלקה שלישית. הקרון הוסב על ידי הרכבת המנדטורית לקרון טרקלין עבור עבדאללה הראשון, מלך ירדן ומכובדים נוספים. בשנת 1948 נשלח הקרון לסדנאות הקישון, בחיפה, ששם היה מוסך התיקונים לציוד רכבתי היחיד של מסילה החג'אזית. לאחר קום המדינה כאשר הקשר המסילתי בין ירדן לישראל נותק קרון הטרקלין נשאר בסדנאות הקישון. הקרון התרוקן מתכולתו ושימש בשנים שלאחר מכן כבית כנסת. הקרון נמצא כיום במוזיאון רכבת ישראל בחיפה.
לקריאה נוספת

Paul Cotterell, The Railways of Palestine and Israel, Tourret Publishing, 1986
הערות שוליים

↑  רכבת ישראל השלימה את שחזורו של קרון טרקלין מפואר, באתר www.port2port.co.il, ‏17 ביוני 2019
רדפרן

| --- | --- |

בית המשפט ברדפרן
 מדינה:  אוסטרליה אוסטרליה
 מדינה:  ניו סאות' ויילס ניו סאות' ויילס
 פרוור:  סידני העיר
 על שם:  William Redfern 
 שטח:  1.2 קמ"ר
 גובה:  39 מטרים
 אוכלוסייה:  ‏
  ‑ בפרוור:  13,072 (10 באוגוסט 2021)
  ‑ צפיפות:  9,568 נפש לקמ"ר (2006)
 קואורדינטות:  33°53′35″S 151°12′26″E﻿ / ﻿33.893055555556°S 151.2072222°E﻿ / -33.893055555556; 151.2072222 
  מפת מיקום  מפה מפורטת   (למפת אוסטרליה מוגדלת) בריזבן קנברה מלבורן הובארט אדלייד פרת' דרוויןרדפרן(למפת אוסטרליה רגילה) בריזבן קנברה מלבורן הובארט אדלייד פרת' דרוויןרדפרן(למפת ניו סאות' ויילס רגילה) סידני ניוקאסל וולונגונג וואגה וואגה טוויד הידס קופס הארבור טאמוורת' אולבורי אורנג' דובו וילנדרה הבירה קווינסלנד א ו ה ד ר ו מ י ת  ויקטוריה ים טסמן רדפרן(למפת ניו סאות' ויילס מוגדלת) סידני ניוקאסל וולונגונג וואגה וואגה טוויד הידס קופס הארבור טאמוורת' אולבורי אורנג' דובו וילנדרה הבירה קווינסלנד א ו ה ד ר ו מ י ת  ויקטוריה ים טסמן רדפרן  he tabBackground:;tabBorder:#aaa;defaultTab:0;
 
רדפרן (באנגלית: Redfern) הוא פרוור בסידני, המנוהל על ידי עיריית סידני (The City of Sydney). הוא נחשב לאחד מהפרוורים העניים תחת עיריית סידני, ובעשור השני של המאה ה-21 הוא אמור לעבור סדרה של מיזמי שיפוץ ועידוד צמיחה מטעם העירייה.
גאוגרפיה

רדפרן ממוקם שלושה ק"מ דרומית למרכז העסקים הראשי של סידני. הוא גובל מצפון בצ'יפנדייל, מצפון מזרח בסארי הילס, במערב בדרלינגטון ובדרום באלכסנדריה. בפרוור מצויה תחנת הרכבת רדפרן, אחת התחנות הגדולות ביותר באזור דרומית לתחנת הרכבת סנטרל. הרחוב הראשי החוצה את הפרוור הוא רחוב רדפרן, ורחובות נוספים באזור כוללים את רחוב ריג'נט וגיבסון.
היסטוריה

הפרוור קרוי על שם ד"ר ויליאם רדפרן, שקיבל שטר קניין על 100 אקרים בפרוור מידי המושל לאכלן מקוורי. בית האחוזה המקורי היה עטור גנים, והשתרע יותר דרומית ומזרחית מגבולותיו של רדפרן כיום. לאחר הקמתה של תחנת הרכבת סנטרל, הפרוור השתלט על השטח ממערב (שהיה קרוי אווליי) ונבנתה שם תחנת הרכבת רדפרן, ששינתה את גבולותיו הלכה למעשה. השטח ממערב לתחנה זו קרוי עד היום אווליי ונחשב פרוור נפרד. בסוף המאה ה-19 החלו זורמים לפרוור מהגרי עבודה מרחבי העולם, ונוצר ריכוז של עובדים ובעלי עסקים ממוצא סורי.
במהלך המאה ה-20 הפך רדפרן להיות פרוור מהגרים מובהק. ב-1965 הוקמה במקום ממיינת הדואר של רדפרן, מערכת ממוכנת שהייתה אמורה למיין ביעילות דברי דואר בעבור רשות הדואר של עיריית סידני. לטובת בנייתה, פונו בכח 300 מהגרים מבתיהם ואלו נהרסו. אירוע זה הפך את בניין הדואר לידוע לשמצה, במיוחד במבחן התוצאה: מכונת המיון לא הועילה, ולמעשה גרמה לאיבוד ולהשחתה של מכתבים רבים, וזכתה לכינוי The Redfern Mangler.
בשנת 2004 החלו במקום מהומות רדפרן: נער בשם תומאס היקי נהרג בתאונת אופניים, לאחר שרכב לעבר גדר משוננת בקירוב לתחנת הרכבת ברדפרן. עלונים שחולקו לקהל המתאבלים האשימו את המשטרה, שרדפה אחר הנער למותו. לאחר שהמשטרה סגרה את הרחוב שהיה זירת האירוע, נוער מקומי החל זורק אבנים ובקבוקים, והאירועים הוסלמו במהירות למהומות. בחקירת המשטרה לאחר האירוע קבעו החוקרים כי אף על פי שהמשטרה עקבה אחר הנער, היא לא גרמה ישירות למותו - מסקנה שגרמה להתרעמות באוכלוסייה המקומית.
תרבות

ברדפרן מצוי רדפרן פארק, גן ציבורי הכולל מזרקות ואנדרטאות ספורות. מרבית אזורי הקניות בפרוור מרוכזים ברחוב רדפרן, בסמוך לתחנת הרכבת. רדפרן בנויה בחלקה בתי שורה ויקטוריאניים, ובחלקה בינוי ציבורי זול, מתקופה מודרנית יותר. בפרוור כנסיות המשרתות את הקהילה האנגליקנית, קתולית ויוונית אורתודוקסית.
בשנת 2013 שודרה הסדרה "הפרבר" העוסקת במתרחש במקום.
תחנת הרכבת רדפרן
רוטב פטריות

| --- | --- |
רוטב לבן של פטריות שמפיניון בהכנה
רוטב לבן של פטריות שמפיניון בהכנה
 
 מאכלים
 סוג:  רוטב, מנת פטריות 
 מרכיבים עיקריים:  פטריית מאכל 
 
רוטב פטריות הוא רוטב לבן או חום בו המרכיב העיקרי הוא פטריות מאכל (אנ'). ישנן שיטות הכנה מגוונות להכנת הרוטב, ומגוון רחב של מאכלים, אותם מקובל ללוות ברוטב פטריות. רוטב הפטריות מעניק למאכלים אותם הוא מלווה ריח ייחודי של אדמה.
גרסאות

הגרסה הלבנה של הרוטב מבוססת על בישול פטריות חתוכות בשמנת. רכיבים נוספים נפוצים בגרסה זו הם חמאה, יין לבן וציר עוף. הגרסה הלבנה נחשבת מתאימה במיוחד לליווי מאכלי פסטה ועוף.
הגרסה החומה מבוססת על פטריות וציר בקר, בדרך כלל בתוספת רביכה כהה. רכיבים נוספים הם שום/בצל/שאלוט. גרסה זו נחשבת מתאימה במיוחד למאכלי בשר בקר וחזיר.
בשתי הגרסאות מקובל להשתמש במגוון של תבלינים ועשבי תיבול, אם כי תוספת של חומרי טעם שונים מצמצמת את הארומה הייחודית של הפטריות.
לרטבי הפטריות גרסאות תעשייתיות רבות הניתנות לרכישה במרכולים, אם כרטבים מוכנים לשימוש מיידי, ואם כאבקות להכנת רוטב על ידי בישול במים, חלב או שמנת.
בישראל

רוטב הפטריות פופולרי במיוחד בישראל בקרב נותני שירותי הסעדה, בשל אפשרות להכין אותו בגרסת פרווה. עד לשנות ה-80 של המאה ה-20 לא נמכרו בישראל פטריות טריות, כתוצאה מכך מאכלי פטריות נחשבו יוקרתיים, והדבר הוביל לפופולריות גבוהה של מנת "בורקס ברוטב פטריות" שהוצעה לאירועים שקיבלו שירותי הסעדה.
קלרה תומפסון

| --- | --- |

תמונה זו מוצגת בוויקיפדיה בשימוש הוגן. נשמח להחליפה בתמונה חופשית.
 לידה:  3 באוקטובר 1893 פרובידנס, ארצות הברית 
 פטירה:  20 בדצמבר 1958 (בגיל 65) ניו יורק, ארצות הברית 
 ענף מדעי:  פסיכואנליזה, פסיכולוגיה 
 מקום לימודים:  קולג' פמברוק, אוניברסיטת בראון (1916)  אוניברסיטת ג'ונס הופקינס 
 
קלרה מייבל תומפסון (באנגלית:Clara Mabel Thompson, ‏ 3 באוקטובר 1893 – 20 בדצמבר 1958)
הייתה פסיכיאטרית ופסיכואנליטיקאית אמריקאית, ששילבה בהשקפתה תורות מהאסכולה הנאו-פרודיאנית הבינאישית והתרבותית, מיסודו של הרי סטאק סאליבן ותובנות מאסכולת בודפשט לפסיכואנזליה מיסודו של שנדור פרנצי. נמנתה עם מייסדי המכון ויליאם אלנסון וייט. פרסמה מאמרים וספרים על הפסיכואנליזה ושלביה, ובאופן ספציפי על פסיכולוגיית הנשים.